ทีเอ็มบีให้ดอกเบี้ยเงินฝากลงทุนเพิ่มสูงสุด1.8%
ทีเอ็มบีแจกเพิ่ม บัญชีเพื่อออม ทีเอ็มบี โน ฟิกซ์ (TMB NO Fixed)มอบดอกเบี้ยโบนัสพิเศษสำหรับนักลงทุน
4 พ.ย. 2562

ทีเอ็มบีแจกเพิ่ม บัญชีเพื่อออม ทีเอ็มบี โน ฟิกซ์ (TMB NO Fixed)มอบดอกเบี้ยโบนัสพิเศษสำหรับนักลงทุน
ทีเอ็มบี ประกาศอัตราดอกเบี้ยโบนัสพิเศษของบัญชีเพื่อออม ทีเอ็มบี โน ฟิกซ์ (TMB No Fixed) สำหรับนักลงทุนเพื่อเพิ่มโอกาสรับผลตอบแทนที่มากกว่า (Get MORE with TMB) เพียงมีการลงทุนในกองทุนรวมทุกประเภทผ่านทีเอ็มบี โดยมีมูลค่าเฉลี่ยตั้งแต่ 20 ล้านบาทขึ้นไป ในเดือนปัจจุบัน รับอัตราดอกเบี้ยโบนัสพิเศษในเดือนถัดไปทันทีสูงสุดถึง 1.8% ให้มีผลตั้งแต่วันที่ 1 พฤศจิกายน 2562 เป็นต้นไป โดยมีรายละเอียดดังนี้
อัตราดอกเบี้ยโบนัสพิเศษนี้สำหรับลูกค้าที่เป็นนักลงทุนและมีเงินฝากในบัญชีทีเอ็มบี โน ฟิกซ์ เพื่อนำไปลงทุนในกองทุนรวมผ่านทีเอ็มบี โดยมีมูลค่าการลงทุนรวมเฉลี่ยตั้งแต่ 20 ล้านบาทขึ้นไป ทั้งนี้เงินฝากตั้งแต่ 0-50 ล้านบาท จะได้รับดอกเบี้ยโบนัสสูง 1.80% และหากมีเงินฝากที่เกิน 50 ล้านบาท ส่วนที่เกินจะได้รับดอกเบี้ยโบนัสพิเศษสำหรับนักลงทุน 0.625% โดยจะได้รับดอกเบี้ยโบนัสพิเศษในเดือนถัดไป
ทีเอ็มบี โน ฟิกซ์ (TMB NO Fixed) บัญชีเพื่อออมดอกเบี้ยสูง ถอนเมื่อใดก็ได้ ไม่กำหนดระยะเวลาฝาก และยังคงให้ดอกเบี้ยสูงตั้งแต่บาทแรก ผู้สนใจสามารถติดต่อเปิดบัญชี ได้ที่ ทีเอ็มบี ทุกสาขา สำหรับลูกค้า ทีเอ็มบี ปัจจุบัน สามารถเปิดบัญชีผ่าน TMB TOUCH ได้ทันที สอบถามรายละเอียดเพิ่มเติมที่ TMB Contact Center โทร.1558 หรือ www.tmbbank.com